JUMAL KÕNELEB
Tere jälle!
Kas teadsid, et kristlastena
oleme siin maa peal Jumala riigi esindajad?
Meie ülesandeks on levitada Jumala riiki kõikjal.
Tean oma elukogemusest, et vahel on tõsiseid väljakutseid.
Varem uskusin, et ma ei saa nende vastu eriti midagi teha.
Minu elu valitsesid erinevad asjad,
nagu masendus, raskused ja haigused.
Õnneks saime mõlemad kuulda väärt õpetust
ja nüüd oleme õppinud, et võime valitseda koos Kristusega
ning meie eluolukorrad ei pea valitsema meie üle.
Mõistame, kuidas saame valitseda ja kontrolli omada.
Piibel annab meile nõu,
et paneksime selga kogu Jumala sõjavarustuse.
Meil on siin näidiseks see vana õilis rüütel.
Efeslastele 6:13:
"Seepärast võtke kätte
kõik Jumala sõjavarustus, et te suudaksite vastu panna
kurjal päeval (viletsal ja väljakutseterikkal)."
Neid meil ikka jagub kõigil.
Mõnikord lausa igas päevas on mõni väljakutse.
"et te suudaksite vastu panna kurjal päeval ja jääda püsima,
kui te olete kõik teinud.."
Peame jääma püsima.
Masendus ja soov alla anda
on üsna sageli mitmete probleemide alguseks.
Hakkame nüüd uurima seda sõjavarustust täpsemalt.
Vaatame, mida Piibel räägib.
Millest see sõjavarustus koosneb?
See pole füüsiline varustus ja me ei pea raudrüüd selga panema.
Meil on vaimulik sõjavarustus.
Alguseks, kiri efeslastele 6:14 ütleb nii:
"Seiske nüüd ja teie niuded olgu vöötatud tõega."
Kindlasti mõtles Paulus
sõjavarustusest kirjutades Rooma sõdurite riietusele.
Kogu riietust hoidis üleval vöö.
Vöö hoidis sõjarüüd üleval.
Mida on sellega siis mõeldud?
Miks tõde on esimesena?
Oma elu põhjal võin öelda,
et alles siis, kui mõistsin näiteks Jumala headust,
kui teadsin isiklikult, et see on reaalne tõde,
siis ma hakkasin Teda rohkem usaldama.
Tõde teeb meid vabaks.
Miks see on nii oluline?
Kui me ei tea, mis on tõde..
Nt et Jumal on vaid hea või et Ta tahab tervendada.
Kui meil on neis asjus kahtlused siis ei saaks me ju võidelda.
Samuti mitte püsima jääda.
Muutume ebakindlaks ega tea, kas Jumal tahab seda või teist
ja kas mu elus peaks olema seda või teist.
Seetõttu on tõde nii tähtis.
Juurdumine Jumala Sõnasse, kinnitumine tõesse.
Võime olla kindlad selles, mida Jumal minu elus tahab,
kuigi see ei pruugi alati täielikult minu elus näha olla.
Tean ometi, mille suunas olen minemas ja mida Jumal teeb.
Võin palvetada ja palvetan
oma ellu headust juurde ja oma lähedaste ellu tervist.
See on lihtne.
Võin paluda häid asju.
Näiteks ka see tõde, et meid on tehtud juba õigeks.
Oleme sellest rääkinud palju, aga sellest ei saa kunagi küll.
Kiri roomlastele 10:4 ütleb:
"Sest Seaduse lõpp on Kristus, õiguseks igaühele, kes usub."
Kui ma ei mõista seda tõde,
et mind on juba õigeks tehtud ja ma kõlban täielikult Jumalale,
siis kuidas julgeksin üldse minna Jumala ette,
Temalt midagi paluda, kui näen end viletsa patusena,
õnnetu inimesena, kes ei kõlba mitte kuhugile.
Just need algtõed,
et me kõlbame ja Jumala tahe meie elu suhtes on üksnes hea,
annavad meile vundamendi, millelt võidelda pimeduse vastu.
Muidu võime kergelt mõtelda, et kogu see nn pahn minu elus
on Issanda tahte kohane ja mina ei saa selle vastu midagi.
Ja seetõttu on kirjutatud: "teil olgu seljas õiguse soomusrüü"
Õiguse soomusrüü kaitseb südant.
Kui tean, et olen õige, olen Jumala tütar ja uus loodu.
Seda ütleb 2. Korintose 5:17.
"Niisiis, kui keegi on Kristuses, (Joy on), siis ta on uus loodu,
vana on möödunud, vaata, uus on sündinud."
Me teeme Janiga sageli palvetades nii,
eriti kui teame, et sel päeval on ees väljakutseid,
et see ei saa olema lihtne päev, siis alguseks koos palvetades
paneme me endale selle sõjavarustuse selga.
Me alustamegi nii öeldes.
Me tuletame endale meelde,
et tänu Issandale on meil seljas õiguse soomusrüü.
Tuletame meelde, et oleme õiged, et Issand on surnud meie eest.
Tean, et olen Tema tütar ja ma kõlban Talle.
Ta armastab mind.
Minu ja Tema vahel ei ole mingeid takistusi.
Ta on mind täielikult vastu võtnud.
Ma ei pea kartma.
See on see riietumine.
Ma tuletan endale meelde, et ma olen õige.
Kui me seda tõde teame, et ma olen õige ja kõlban,
siis ma julgen võidelda ja minna Jumala palge ette.
Ma julgen Teda paluda ja tõeliselt uskuda Temasse.
See on kõige eelduseks.
Seetõttu on õiguse soomusrüü meile tõeliselt oluline.
Oluline on mõista oma positsiooni Kristuses.
See, et oled õige ja Tema armas laps.
See seisus ei muutu kunagi.
Isegi kui sa langed pattu.
Oled ikkagi Tema armas laps ja sa sellegipoolest kõlbad Talle.
See kaitseb enesehaletsuse eest.
Kui ma seda veel ei teadnud,
siis pattu teinuna vedelesin ennast haletsedes
ja mõtlesin, et minust ei saa kunagi asja.
Kuni Jumal õpetas mulle,
et peale andeks palumist on kõik jälle korras.
Tule aga minu juurde!
Jesaja 32:17: "Ja õigluse vili.."
Kui teame, et oleme õiged Kristuses
mitte oma toreduse tõttu, vaid Kristuses oleme õiged!
Imeline!
"Õigluse vili on on rahu,
õigluse tulemuseks püsiv rahulik elu ning julgeolek.
Ja mu rahvas elab rahu eluasemel,
kindlais elamuis ning häirimatuis hingamispaigus,"
Mõelda vaid, mida toob kaasa teadmine enda õigsusest.
Turvalisuse, rahu ja muretuse.
Võitlustes ja rasketes olukordades ja hingehoiutööd tehes
on see üks esimesi aluskive, mis tuleb paika panna.
Inimene, kes on keset võitlust,
teab, et üks ja teine asi piinab ning vaenlane avaldab survet.
Kui ta mõtleb lisaks,
et ka Jumal on Tema vastu, siis on olukord lootusetu.
Jumal ei ole kunagi meie vastu, vaid on alati meie poolt.
Läheme varustusega edasi.
Meil on nüüd tõevöö.
Ma loen siiski veel ühe toreda kirjakoha.
Psalm 92:12: "Õige lokkab nagu palmipuu."
See on tõotus õigetele Kristuses.
See on Issanda plaan meie jaoks.
"Õige lokkab nagu palmipuu,
ta kasvab kõrgeks nagu seedripuu Liibanonil."
Järgmiseks vaatame Pauluse kirja efeslastele 6:17:
"Võtke ka päästekiiver."
See on siis selline tore kiiver.
Päästekiiver.
Pääste ei tähenda Piibli sõnul üksnes igavest elu.
Piibel kasutab väljendit "sozo",
mis tähendab palju rohkem kui vaid igavest elu.
See tähendab head, õnnistatud elu,
tervist, tervet mõistust, kaitset ja turvalisust.
Kõike seda imelist ja lisaks ka Jumala õnnistust.
See tähendab kõike seda head.
Meid on päästetud, vabastatud needusest
ja toodud imeliselt heasse Jumala ellu.
Muidugi on kõige tähtsam ka siinkohal mõista,
et meil on juba igavene elu ja me ei pea seda saada üritama.
Me ei pea elama hirmu ega hukkamõistu all.
Kui keegi teist veel elab selle all,
siis on väga raske võidelda millegi eest või uskuda heasse,
kui kogu aeg peab kartma hukkasaamist.
Piibel ütleb seda Johannese evangeeliumis 3:36:
"Kes usub Pojasse, sellel on igavene elu."
Johannese 5:24: "Tõesti, tõesti, ma ütlen teile,
kes kuuleb minu sõna ja usub teda,
kes minu on saatnud, sellel on igavene elu,
ning ta ei lähe kohtu alla, vaid on läinud surmast ellu."
Jeesus ütleb: "See, kes usub minusse,
ei lähe kohtu alla, vaid on läinud surmast ellu."
Tal on juba igavene elu.
Igavene elu tuleb küll omal ajal nähtaval kujul.
Kui Jeesus tuleb tagasi looma oma kuningriiki
ning kui me sureme enne seda, pääseme Taevasse ja näeme Teda.
Kui täna usud Jeesusesse,
siis sul juba on igavene elu, sest Tema ongi igavene elu.
Piibel ütleb ka, et nüüd
ei ole mingit hukkamõistu neile, kes on Kristuses Jeesuses.
Seda on väga tähtis teada.
Kui me hommikuti paneme sõjavarustuse selga,
siis ütleme: "Issand, tänu, et mul on peas päästekiiver!
Tänu, et Sa oled päästnud mind patust,
oled päästnud mind haigustest ja oled päästnud kogu mu elu!
Sa oled tõesti mu päästja - kogu aeg ja kogu sellegi päeva!
Issand, tänan, et see päästekiiver kaitseb minu mõtteid täna
ja võin olla täis Sinu rõõmu, jõudu ja kaitset."
Ma teen seda väga konkreetselt.
Mõtlen, et mu pea ongi kaitstud.
Niisiis vöö, soomusrüü ja kiiver.
Veel on üks kaitsevahend - usukilp.
Sellel minu vanal rüütlil on üsna pisikene kilp.
Paulus räägib siin aga Rooma sõduri kilbist.
Rooma sõduri kilp oli kogu sõjaväe strateegia põhirelv.
Roomlased tegid kilbid nii suured, et sõdur mahtus üleni selle taha.
Võib-olla oled filmidest näinud, kuidas roomlased moodustasid
sõtta minnes rivi, mis oli eest ja pealt kilbistatud.
Nagu vanaaegne tank.
Selle varjus suutsid nad liikuda
vaenlase nina alla ilma, et keegi neist saaks viga.
Mida selle usukilbi kohta öeldakse?
Kas loeksid?
Laiendatud piiblitõlkes öeldakse: "Tõstke kõige muu kohale üles
see kaitsev kilp, päästva usu kaitsev kilp."
Tõstke üles päästva usu kaitsekilp
ja see võib lämmatada kõik vaenlase raketid.
Lausa raketid?
No nii on siin kirjas, inglise keeles muidugi.
Seda pole nii lihtne käigupealt tõlkida.
Nii on kirjutatud:
"Usukilp lämmatab kõik vaenlase raketid."
Kuidas see tavalises tõlkes kõlab?
"Kõigepealt aga võtke kätte usukilp,
millega te võite kustutada kõik kurja põlevad nooled!"
Mõelda vaid, et meil on kaitse,
mis kustutab kõik vaenlase põlevad nooled.
Nagu roomlaste kilp, mis tõesti kaitses neid kõige eest.
Usk ongi selline.
Jumal tahab kinnitada meie kõigi usku.
Kui meie usk on kindel,
siis meid ei kõiguta olukorrad ja see, mida teised ütlevad.
Kui meie usk ja usaldus Jumalasse on kindel,
siis ei loe, mida teised ütlevad.
Tean, et kui meil on olnud majanduslikult rasked olukorrad,
oleme sellest rääkinud ja tunnistanud ka varem.
Ma lausa pean haarama Sõnast ja ehitama oma usku üles.
Pean rääkima Jumala tõotusi
majanduslike asjade kohta, või kui on haigustega tegemist.
Kui ma räägin neid endale, siis mu usk kasvab.
Usk sünnib Sõnast.
Sõna sünnitab usku ja ei loe, millised on olukorrad.
Kui usk sünnib, siis tead, et sul pole vahet -
olukorrad rääkigu või isegi röökigu täiesti jõust.
See ei loe.
Tean nimelt, mida Jumal ütleb ja usk kaitseb mind kõige eest.
Kui me seda teeme, siis mõtlemegi nii:
"Issand, ma võtan usukilbi, tänan, et mul on see usukilp
ja ma hoian seda kõrgel terve päev läbi!
Ma ei lase seda üldse alla!"
Mõnikord palvetame ja loeme Piiblit
ning meie usukilp on veidi aega üleval.
Lõpuks laseme selle jälle alla
ja erinevad masendusmõtted tulevad meile pähe.
Ei! Jeesuse nimel ma hoian usukilpi kogu päev üleval!
Nii olen kaitstud selle taga.
Tähtis on meeles pidada, et see on kaitsevahend.
Asi on usus ja usalduses Jumala vastu.
Usu kinnitamine on lihtsalt see, et sa jooksed Jumala juurde.
Lähed lihtsalt Tema juurde, kui olukorrad lähevad liiga raskeks
See ongi usk, mitte põgenemine.
See on just kilbi võtmine.
"Ma ei tea, mis seda põhjustab,
ma ei tea mida ma pean tegema aga ma tulen Sinu juurde!
Ma usaldan Sind, ma annan selle kõik Sinu kätte!
Ma ülistan, teenin ning tänan Sind, Issand!
Sa tead ja oskad ja Sa lahendad selle asja!"
Roomlastele 1:17: "Sest Jumala õigus
on ilmunud evangeeliumis usust usku.."
Me läheme usust usku.
"nii nagu on kirjutatud: "Aga õige jääb usust elama."
Kristlastena on see retsept.
See on meile kui viis, mille varal me elame.
Kuidas õige elab? Kuidas ta peaks elama?
Õige jääb usust elama.
Usk on meie elu retsept.
Elu muutub palju lihtsamaks, kui õpime, kuidas püsida usurööpas.
Selle asemel, et kalduda vahel lootusetuserööpaisse,
siis veidikeseks usurööpasse ja jälle tagasi lootusetusesse.
Ma harjutan ja hoian usukilpi.
Harjutan usurööpais püsimist hommikuse palvehetke järel.
Enne palvetamist võin olla pisut rööpast väljas,
aga igal hommikul loen Jumala Sõna, palvetan
ja tuletan endale meelde ning pääsen tagasi usurööpasse.
See teeb usurööpas püsimise kogu päevaks lihtsamaks.
Kuulan usku täis jutlusi ja ka see aitab püsida usurööpas.
Ma käin koguduses ja see aitab mul väga hästi püsida usurööpas.
Ma kasutan teadlikult
iga päev selliseid nõkse, et ma püsiksin usurööpas.
Nagu Joy ütles, meid on kutsutud usust elama.
Kui usk on tugev, võime elada olukordadest kõrgemal.
Ma ei tea sinu elu kohta, aga meie elus on palju sellist,
et kui vaataksime olukordadele võiksime masenduda, ehmuda
muretseda, nördida, paanikasse sattuda, peitu pugeda,
põgeneda, kõik sinnapaika jätta, pesta käed vastutusest puhtaks.
Võtta rahad välja ning minema joosta.
Huvitav, mis rahad?
Kui otsustad ja mõistad, et Jumala riiki ehitatakse usus
ning see on meie positsioon, millel me peaksime püsima usus.
Me rühime teed mööda edasi, vaatamata asjaoludele..
Kui mõistame ja lepime sellega,
kui mina leppisin sellega, siis on kohe palju kergem.
Ei pea enam vaatama nendele olukordadele.
Ma ei vaata neid vaid käin usus.
Jumal on sama. Ta peab vastu, Ta on suurem.
Ta Sõna püsib.
Seda on imeline teada, et Jumala Sõna tõesti püsib.
Selle najal võib käia ja elada.
Nüüd läheme selle juurde, et kogu sõjavarustuse juures
on vaid üks relv, mis on mõeldud rünnaku tarvis.
See on vaimumõõk.
Efeslastele 6:17:
"Võtke ka päästekiiver ja vaimumõõk, see on Jumala sõna!"
Kuigi selle rüütli kilp on väike, kuid on tal mõõk pikk.
Vaimumõõk, mis on Jumala Sõna.
Teame, et kui Jeesus sattus raskesse olukorda,
kui Ta oli kõrbes 40 päeva kuradi kiusata,
siis Ta ei löönud vaenlast kiviga, vaid seisis vastu Jumala Sõnaga.
Kui Jeesusel oli probleeme, väljakutseid,
ning Ta seisis silmitsi raskustega, siis vaadakem, mida Ta tegi?
Võime matkida seda ja teada, et kui me teeme samamoodi,
nagu Jeesus raskuste ajal tegi, siis saame samasuguse tulemuse.
Mida Jeesus tegi, kui Ta sattus raskustesse?
Ta ütles midagi..
Näiteks Matteuse 4:4:
Jeesus vastas: "Kirjutatud on.."
"Kirjutatud on.."
Jeesus ei vastanud oma arvamusega.
"Ma mõtlen sellest nii."
Jeesus vastas otse: "Kirjutatud on.."
Ja see on hea!
Ta oleks võinud öelda ka: "Tõde on see.."
Ta vastas alati Jumala Sõnaga.
See ongi meie sõjarelv.
Rääkisin vist eelmises osas ühest heast piiblikirjakohast.
See rääkis Taavetist ja ühest tema sõjasangarist,
kes kaitsesid väikest põldu, samas kui kõik teised põgenesid.
Nemad jäid põllule
ja kaitsesid seda vilistide vastu ja said suure võidu.
Nad ei andnud alla.
Piibel ütleb, et mõõk nagu kasvas nende käe külge,
nad võitlesid ilmselt seal kuni hilisõhtuni välja.
See on võrdpilt sellest,
kui Jumala Sõna juurdub me südames
ja teame, et see Sõna on tõde, siis see veendumus ei muutu,
isegi kui mul oleks mistahes majanduslikud mured.
Ikkagi Jumal täidab mu vajadused.
Isegi, kui mul on valud ja haigus, ikkagi ta ravib kõik mu tõved.
Ta on ikkagi mu ravija.
Olgu raskused millised tahes,
ikkagi tean, et neis kõigis ma saan täieliku võidu.
Kui Sõnast saab see, millest sa pead kinni,
kui see juurdub ja kasvab su käe külge nii,
et sina ja Sõna olete üks, siis ei saa miski sinu vastu enam.
Siis on sul mõõk käes, mitte kivisse löödud.
Mõõk käes, millega võid võidelda olukordade vastu ja näha,
et olukorrad muutuvad selle Sõna kohaseks.
Taavet ja tema sõjasangar
püsisid seal põllul ja vilistid ei saanud seda omale.
Nemad said hoopis suure võidu.
Meie teeme nii, kui meil on mingil alal probleeme.
Me võtame Jumala Sõna,
kõik kirjakohad, mida mäletame selle teema kohta
ja hakkame tuletama endale Jumala Sõna meelde.
Näiteks: "Tema vermete läbi te olete saanud terveks."
"Ta võttis enese peale meie haigused."
"Jeesus on tulnud, et meil oleks elu ja seda ülirohkelt."
Me raiume selle mõõgaga kuni see olukord muutub.
See muutub.
Viimaks veel valmidusekingad.
Valmidus teha Jumala tööd.
Olen näinud oma elus, et kui ma ei anna alla,
vaid hoolimata halvale olukorrale jätkan Issanda teenimist,
panen Tema esikohale ja jätkan seda tööd,
mis on minu ülesandeks, siis ma võidan alati.
Me oleme siin Jumala, mitte oma riiki levitamas.
Kui paneme Tema riigi esikohale,
siis me saame alati võidu, sest me ajame Tema asja.
Me ei saa võitu, kui ajame oma asja.
Kui ajame tema asja,
on Tema meiega ja saame rõõmustada võidu üle.
Nüüd palvetame.
Tänu, Issand, et saame panna selga kogu sõjavarustuse,
alates tõevööst kuni kogu ülejäänud varustuseni.
Ma palun, et iga vaataja
võiks võtta neist sõnadest kinni ja mõista selgelt,
mida sõjavarustus õieti tähendab, et keegi poleks siin elus nendeta.
Ilma nendeta oleme kaitseta.
Tänu, Issand, et õpetad igaüht selle saate kaudu
panema kogu sõjavarustuse selga, et võiksime seista vaenlase
kavalate salanõude vastu ning jääda püsima!
Issand, õnnista kõik vaatajaid!
Jeesuse nimel, aamen.
Kui Taavet sõtta läks, ei suutnud kõik teda alati järgida.
Ometi räägib Piibel,
et kui osad läksid ja osad jäid varustust valvama,
siis Taavet hoolitses selle eest, et kõik said ikkagi sama palga.
Kui sa ei suuda ehk alati olla rindejoonel esireas.
Siiski võime me kõik
olla ehitamas Jumala riiki, kui me investeerime sellesse.
Täna võid investeerida TV7 töösse, mis on osa Jumala riigi tööst.
Siis oled sama palju osaline, kui mina ja Joy siin
või kes tahes teine, kes viib Jumala riik edasi.
Investeeri sellesse, mis kannab igavikulist vilja!
Helista kohe numbrile 900 1777!
Kõne maksab vaid 7 eurot Eestis.
Kasuta kontonumbreid, mida näed peagi ekraanil.
Ole õnnistatud Jeesuse nimel.
Tea, et Issand tõesti on sinuga!
Aamen.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin